	


На основу члана 57. Закона о превозу путника у друмском саобраћају („Службени гласник РС“, број 68/2015, 41/2018, 44/2018 – др.закон, 83/2018, 31/2019 и 9/2020), члана 32. Закона о локалној самоуправи („Сл. гласник РС“, број: 129/2007, 83/2014-др. закон, 101/2016-др. закон, 47/2018 и 111/2021-др.закон) и члана 40. Статута Општине Кладово („Сл. лист Општине Кладово“, бр. 7/2019), Скупштина општине Кладово на седници одржаној дана 03.10.2022.године, донела је:




Одлуку
о допунама Одлуке о јавном приградском превозу путника на територији општине Кладово 


Члан 1.

	У Одлуци о јавном приградском превозу путника на територији општине Кладово („Сл. лист општине Кладово“, бр. 2/2020) после члана 33. додаје се ново поглавље и то:
„Изјашњавање корисника о квалитету пружања комуналних услуга” 

Члан 2.
У оквиру новог поглавља „Изјашњавање корисника о квалитету пружања комуналних услуга” додаје се нови члан 33а.  који гласи:
	
„Члан 33а
Превозник је дужан да једном годишње спроведе поступак изјашњавања корисника о квалитету пружања услуга (у даљем тексту: Изјашњавање) у трајању од најмање 30 дана.

	Јавни позив за изјашњавање из става 1. овог члана, Превозник објављује у средствима јавног информисања, у електронском облику на својој интернет страници и на интернет страници општине Кладово.

	Превозник је дужан да у року од 15 дана од дана завршетка изјашњавања достави извештај Општинском већу општине Кладово о резултатима изјашњавања корисника о квалитету пружања комуналних услуга.

	Уколико су резултати изјашњавања корисника услуга такви да већина корисника није задовољна пруженом услугом Превозника надлежна организациона јединица Општинске управе општине Кладово у сарадњи са осталим организационим јединицама Општинске управе општине Кладово, саставља нацрт мера за отклањање недостатака наведених у изјашњавању корисника и заједно са Извештајем о резултатима изјашњавања корисника о квалитету пружених услуга Превозника доставља Општинском већу општине Кладово. Општинско веће општине Кладово доноси мере за отклањање наведених недостатака, са роком за предузимање мера ради отклањања недостатака, који не може бити дужи од 90 дана.

	Општинско веће општине Кладово доставља, у циљу обавештавања, усвојене мере за отклањање наведених недостатака Скупштини општине Кладово.“

Члан 3.
	Ова Одлука ступа на снагу осмог дана од дана објављивања у „Службеном листу општине Кладово“.
· [bookmark: _GoBack]Одлуку доставити: Одељењу за привреду и друштвене делатности, Одељењу за инспекцијске послове и архиви.

